รมิดา ประภาสโนบล

รมิดา ประภาสโนบล (เกิด 25 ธันวาคม พ.ศ. 2525) ชื่อเล่น นุ่น เป็นนักแสดงหญิงชาวไทย โด่งดังจากการรับบท “แย้ม“ ในละครพีเรียดฟอร์มยักษ์เรื่อง บุพเพสันนิวาส (2561)

ประวัติและการศึกษา 
รมิดาเกิดเมื่อวันที่ 25 ธันวาคม พ.ศ. 2525 ที่อำเภอเทพสถิต จังหวัดชัยภูมิ จบการศึกษาระดับปริญญาตรี จากคณะนิเทศศาสตร์ มหาวิทยาลัยธุรกิจบัณฑิตย์ โดยในช่วงวัยเด็กของเธอ เธอมีความฝันว่าอยากจะเป็นนักกีฬาทีมชาติ แต่ในเวลาต่อมาเธอได้เปลี่ยนความฝันด้วยการเข้าประกวดนางงามตามเวทีต่าง ๆ จนได้รับฉายาว่า นางงาม 100 เวที

การงาน 
เธอเข้าสู่วงการจากการแสดงมิวสิกวิดีโอในสมัยเรียนมหาวิทยาลัย จนกระทั่งเธอมีโอกาสแสดงละครเรื่องแรกเรื่องลูกทุ่งหารสอง ทางช่อง 3 เมื่อปี พ.ศ. 2547 ในละครเรื่องเทพธิดาโรงงาน ที่ออกอากาศในปี พ.ศ. 2548 เธอได้ถูกชักชวนให้ร้องเพลงประกอบละคร ซึ่งผลตอบรับดีเกินคาด เลยได้มีโอกาสออกอัลบั้มพิเศษชุดแรกและชุดเดียวภายใต้สังกัดอาร์สยาม ชื่อชุดว่า "บอกรักภาษานุ่น"

กระทั่งในปี พ.ศ. 2561 เธอได้มีโอกาสแสดงละครพีเรียดฟอร์มยักษ์เรื่องดังของทางช่อง 3 เอชดี เรื่องบุพเพสันนิวาส โดยรับบทเป็น "แย้ม" บ่าวคนสนิทของแม่หญิงการะเกด คู่กับ หยา-จรรยา ธนาสว่างกุล ซึ่งรับบทเป็น "ผิน"

ชีวิตส่วนตัว 
นุ่น รมิดา เข้าพิธีแต่งงานกับหลุยส์ สก๊อต แฟนหนุ่ม นักแสดงและนักร้องที่คบกันมา 10 ปี และเมื่อวันที่ 20 มีนาคม พ.ศ. 2563 หลุยส์ ได้โพสต์คลิปคุกเข่าขอแฟนสาวแต่งงานท่ามกลางหิมะที่ประเทศญี่ปุ่นลงอินสตาแกรมส่วนตัว

ผลงานเพลง

สังกัด อาร์ สยาม

ชุดที่ 1 บอกรักภาษานุ่น (18 พฤษภาคม 2549) 
ยังไม่มีแฟน
ชอบคนเคราแพะ
หัวใจดวงเดิม
ตุ๊กตาบาร์บี้
หัวใจฉันไม่ไกลหัวใจเธอ
บอกรักภาษานุ่น
กระทงคนเศร้า
รักหนุ่มบ้านๆ
สาวไม่มีเส้น
บรรยากาศขาดคนเคยรัก

ผลงานร่วมศิลปินอื่น

เพลงประกอบละคร ลูกทุ่งหารสอง	 (2547) 
แบ่งกันกินแบ่งกันใช้ ศิลปิน อาทิตย์ ริว
เขียนฟ้าว่ารักเธอ ศิลปิน อาทิตย์ ริว
เพราะเรารักกัน ศิลปิน อาทิตย์ ริว และ นุ่น รมิดา 
ข้างฝาภาษารัก ศิลปิน อาทิตย์ ริว
วันที่รักวันที่รอ ศิลปิน นุ่น รมิดา 
แนวหลังยังคอย ศิลปิน หญิง ธิติกานต์ อาร์สยาม
นักร้องเนื้อหอม ศิลปิน อนันต์ บุนนาค
เส้นทางคนสู้ ศิลปิน อาทิตย์ ริว
หลานนะลุง ศิลปิน โอ๋ ภัคจีรา วรรณสุทธิ์
เอาก็เอา ศิลปิน โอ๋ ภัคจีรา วรรณสุทธิ์
เฝ้ารอเฝ้าฝัน ศิลปิน หญิง ธิติกานต์ อาร์สยาม
เขียนฟ้าว่ารักเธอ ศิลปิน หญิง ธิติกานต์ อาร์สยาม

เพลงประกอบละคร เทพธิดาโรงงาน (2548) 
เทพธิดาโรงงาน ศิลปิน ต้อย หมวกแดง ร้องคู่กับ ตอง ภัครมัย, ทัช ณ ตะกั่วทุ่ง และ บอล เชิญยิ้ม
แม้ดาว...ก็เพียงดิน ศิลปิน ตอง ภัครมัย ร้องคู่กับ หนุ่ม ศรราม
ยังไงก็รัก ศิลปิน หนุ่ม ศรราม
รักได้แค่ในฝัน ศิลปิน ตอง ภัครมัย
ผมรักคุณ ศิลปิน ต้อย หมวกแดง
บ๊าย บาย บ้านนา ศิลปิน ตอง ภัครมัย
เส้นขนานของหัวใจ ศิลปิน ทัช ณ ตะกั่วทุ่ง
แค่คนห่วงใย ศิลปิน อาทิตย์ ริว
เส้นขนานของหัวใจ ศิลปิน นุ่น รมิดา 
ฝันว่ารวย ศิลปิน ตอง ภัครมัย

ลูกของพ่อ (2549) 
 ลูกของพ่อ รวมศิลปิน
 ไผ่รวมกอ รวมศิลปิน
 อย่าทำให้พ่อร้องไห้ ศิลปิน ปาน ธนพร ร้องคู่กับ โป่ง ปฐมพงศ์
 คิดถึงพ่อ ศิลปิน แดน วรเวช ร้องคู่กับ ฟลุค จิตรกร
 พอเพียง-เพียงพอ ศิลปิน ศร - วิด - โบวี่
 อยากเข้มแข็งเหมือนพ่อ ศิลปิน ดัง พันกร ร้องคู่กับ ตอง ภัครมัย
 บอกด้วยใจ ฟังด้วยใจ ศิลปิน ลิเดีย ร้องคู่กับ Amary
 ลูกไม้ใต้ต้น (เราสามคนยังเก็บตะวัน) ศิลปิน แก้ว - เกด - เกียร์ พลางกูร
 พรของพ่อ ศิลปิน พ่อ - บีม
 ทำดีให้พ่อดู ศิลปิน 3 Diff, อาหรั่ง, Pup, ฝ้าย, Calyn และ JNE1.

อาร์สยาม 5 ปีทอง พี่น้องร้องเพลงรัก (2550) 
อัลบั้มพิเศษ อาร์สยาม 5 ปีทอง พี่น้องร้องเพลงรัก	 เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด นุ่น รมิดา อยู่ชุดที่ 1 
 ไม่เกี่ยวกับละคร ศิลปิน หนู มิเตอร์ ร้องคู่กับ แคท รัตกาล
 บินหลาดง ศิลปิน หลวงไก่ ร้องคู่กับ เจี๊ยบ เบญจพร
 น้องสาว ศิลปิน บ่าววี ร้องคู่กับ บิว กัลยาณี
 หนุ่มขี้เหงา สาวมาดเซอร์ ศิลปิน อู๋ พันทาง ร้องคู่กับ สุชาดา ไวยาวัจกร
 มนต์รักไร้พรมแดน ศิลปิน ต้อย หมวกแดง ร้องคู่กับ อันดา
 ผู้ชายถูกทิ้ง...ผู้หญิงอกหัก ศิลปิน ทัช ณ ตะกั่วทุ่ง ร้องคู่กับ นุ่น รมิดา
 น้องสาวคนดี พี่ชายคนเดิม ศิลปิน ยิว คนเขียนเพลง ร้องคู่กับ เซียร์ ณภัทร
 อย่าไว้ใจทาง อย่าวางใจใคร ศิลปิน ปีเตอร์ โฟดิฟาย ร้องคู่กับ กระแต
 เด็กช่างสาวพาณิชย์ ศิลปิน หลวงไก่ ร้องคู่กับ บิว กัลยาณี
 ชวนร้องเพลงรัก ศิลปิน อู๋ พันทาง ร้องคู่กับ ปี๊ดและเปรียว

ผลงานการแสดง

ละครโทรทัศน์ 
 ลูกทุ่งหารสอง ช่อง 3 (2547)
 ท่านชายต้มยำกุ้ง รับบทเป็น พัชรา ช่อง 3 (2547)
 คุณพ่อรับจ้าง รับบทเป็น พิมพ์ ช่อง 7 (2547)
 เทพธิดาโรงงาน รับบทเป็น ติ๊ก ช่อง 9 (2548)
 สุภาพบุรุษตีนควาย ช่อง 3 (2548)
 รักของนายดอกไม้ รับบทเป็น โรส ช่อง 3 (2548)
 นายกระจอก รับบทเป็น แหม่ม ช่อง 3 (2548)
 พี่ชาย น้าอ๋อม ช่อง 3 (2549)
 ปี่แก้วนางหงส์ รับบทเป็น ชบา / ผีชบา ช่อง 3 (2550)
 เซน...สื่อรักสื่อวิญญาณ ตอน รากรำลึก,มารผจญ รับบทเป็น เกสร ช่อง 5 (2553)
 ตำรวจเหล็ก รับบทเป็น เจนจิรา ช่อง 7 (2553)
 เขยรสข่าพ่อตารสขิง รับบทเป็น ศรีนวล ช่อง 8 (2554)
 มือปราบพ่อลูกอ่อน รับบทเป็น แพรวพิลาศ ช่อง 3 (2555)
 รักประกาศิต รับบทเป็น บัวเกี๋ยง ช่อง 3 (2555)
 แก้วกลางดง รับบทเป็น เชอรี่ ช่อง 8 (2555)
 ทองประกายแสด รับบทเป็น วิไล ช่อง 8 (2555)
 ข้าวนอกนา รับบทเป็น จ้อย ช่อง 8 (2556)
 ดาวเกี้ยวเดือน รับบทเป็น รติรส ช่อง 3 (2556)
 ดอกอ้อสายขวัญ รับบทเป็น งาม ช่อง 3 (2556)
 บางระจัน รับบทเป็น รุ่ง ช่อง 3 HD (2558)
 สายลับสามมิติ รับบทเป็น นารี ช่อง 3 (2558)
 สะใภ้สายลับ	รับบทเป็น มาลี ช่อง 3 (2558)
 เจ้าบ้าน เจ้าเรือน รับบทเป็น อาน้อย ช่อง 3 (2559)
 นางบาป รับบทเป็น ดวงใจ ช่องวัน (2559)
 เลือดรักทระนง รับบทเป็น ละมุด ช่อง 3 (2559)
 ดอกกระถินริมรั้ว รับบทเป็น เพ็ญจันทร์ ช่อง 8 (2559)
 บุพเพสันนิวาส รับบทเป็น นางแย้ม ช่อง 3 (2561)
 The Angels นางฟ้าล่าผี ปี 3 รับบทเป็น อร/หญิงบ้า (รับเชิญ) โมโน 29 (2562)
 หีบหลอนซ่อนวิญญาณ รับบทเป็น แตงสา ช่องวัน (2562)
 เพรงลับแล รับบทเป็น บัวคำพิลาศ ช่อง 8 (2562)
 เทพธิดาขนนก รับบทเป็น แววเดือน ช่อง 8 (2562)
 นางสาวก้นครัว รับบทเป็น เจ๊ที่โดยสารมาบนรถไฟรุ่นเก่า (รับเชิญ) จีเอ็มเอ็ม 25 (2562)
 ฟ้าฝากรัก รับบทเป็น แนนซี่ (รับเชิญ) ช่อง 3 (2563)
 พยากรณ์ซ่อนรัก รับบทเป็น ไลลา/บัวลา แก่นคำ ช่อง 3 (2563)
 พิภพหิมพานต์ รับบทเป็น สร้อยสุวรรณ ช่อง 3 (2564)
 ดวงใจในมนตรา รับบทเป็น กาหลา ช่อง 3 (2564)
 เรือนร่มงิ้ว รับบทเป็น อ้วน ช่อง 8 (2564)
 18มงกุฎสะดุดเลิฟ รับบทเป็น เจ๊อ้อ ช่อง 3 (2566)
  มาตาลดา รับบทเป็น ยวนตา ช่อง 3 (2566)
  พรหมลิขิต รับบทเป็น นางแย้ม ช่อง 3 (2566)

ภาพยนตร์ 
 มายเบสท์บอดี้การ์ด รับบทเป็น อรพรรณี (2553)
 บุพเพสันนิวาส 2 รับบทเป็น พี่บ่าวพายเรือ (2565)

ซิตคอม 
 เป็นต่อ ตอน เป็นก็เป็น...ค่ะ รับบทเป็น นานา (2553)

หนังวีซีดี 
 อินเดียน่า โจ๋ย ตอนสุสานช้าง รับบทเป็น นางเอกหนังซีวีดีคู่กับบิลลี่ โอแกน 
 ฝนลวง

มิวสิควิดีโอ 
 เพลง คนหลายใจ ศิลปิน ปาน ธนพร
 เพลง ชะชะช่าต่อหน้าฉัน ศิลปิน แดนซ์อาร์มี่
 เพลง หนาว เหงา หวง เหม่อ ศิลปิน ไอน้ำ

อ้างอิง 

นักร้องลูกทุ่งหญิงชาวไทย
นักร้องหญิงชาวไทย
นักแสดงหญิงชาวไทย
บุคคลจากคณะนิเทศศาสตร์ มหาวิทยาลัยธุรกิจบัณฑิตย์
บุคคลจากมหาวิทยาลัยธุรกิจบัณฑิตย์
บุคคลจากอำเภอเทพสถิต
บุคคลจากจังหวัดชัยภูมิ